laion/Wikipedia-Exotic huggingface dataset:
אנפית גמדית

אנפית גמדית (שם מדעי: Ixobrychus minutus) היא מין של עוף מים ממשפחת האנפתיים החיה באירופה, אסיה, אפריקה ובאי מדגסקר. אורכה של האנפית 25–36 ס"מ, מוטת כנפיה 58-52 ס"מ ומשקלה נע בין 59–150 גרם. היא בעלת גוף עגלגל שמלמעלה מנומר בחום, ראשה אפור עם כיפה שחורה ומקורה צהוב בינוני והחזה מפוספס בחום-לבן. הרגליים צהובות וארוכות. האנפית יכולה לזקוף את צווארה למעלה, כך היא נראית כמו עשב או קנה או סוף. האנפית מצויה בביצות מיוערות ואזורי שיחים לחים ולא רק בקרבת מים. היא מחפשת חרקים, תולעים, דו-חיים, זוחלים קטנים ויצורים נוספים למאכל. Ixobrychus minutus dubius Ixobrychus minutus minutus Ixobrychus minutus payesii Ixobrychus minutus podiceps מדיה וקבצים בנושא אנפית גמדית בוויקישיתוף אנפית גמדית, באתר ITIS (באנגלית) אנפית גמדית, באתר NCBI (באנגלית) אנפית גמדית, באתר Animal Diversity Web (באנגלית) אנפית גמדית, בבסיס הנתונים ARKive (באנגלית) אנפית גמדית, באתר האנציקלופדיה של החיים (באנגלית) אנפית גמדית, באתר Internet Bird Collection (באנגלית) אנפית גמדית, באתר GBIF (באנגלית) אנפית גמדית באתר הרשימה האדומה של IUCN
שחף ארמני

שחף ארמני (שם מדעי: Larus armenicus) הוא מין מהסוג שחף ממשפחת השחפיים החי בקווקזים ובמזרח התיכון. אורכו של השחף 52-62 ס"מ ומשקלו 600-960 גרם. הוא בעל כנפיים אפורות כסופות, עיניים כהות ורגליים ומקור צהובים ועל המקור בליטה אדומה, "מלוכלכת" בכתם שחור הבולט לכל רוחב המקור, שני הסימנים האחרונים הם מסימני ההיכר הבולטים שלו, שכן בעבר היה נחשב לתת מין של בן סוגו שחף צהוב רגל, אך הם הופרדו לשני מינים נפרדים. השחף דואה סביב האגמים ההרריים של ארמניה, טורקיה, גיאורגיה ומערב איראן וכן בקווקז. בחורף הקר השחף נודד דרומה לחופים חמימים יותר, בטורקיה, לבנון, ישראל, קפריסין ומצרים וכן במפרץ הפרסי. מדיה וקבצים בנושא שחף ארמני בוויקישיתוף שחף ארמני, באתר ITIS (באנגלית) שחף ארמני, באתר NCBI (באנגלית) שחף ארמני, באתר האנציקלופדיה של החיים (באנגלית) שחף ארמני, באתר GBIF (באנגלית) שחף ארמני באתר הרשימה האדומה של IUCN
שחף צהוב-רגל

שחף צהוב-רגל (שם מדעי: Larus michahellis) הוא מין מהסוג שחף שבמשפחת השחפיים. אורכו של שחף זה 52-68 ס"מ ומוטת כנפיו 120-155 ס"מ ומשקלו 550-1,600 גרם. שני המינים דומים אחד לשני. הם בעלי מקור בינוני עם בליטה אדומה בקצה. רגלי השחפים צהובים והכנפיים אפורות עם קצוות שחורים וגם הזנב שחור. השחפים מעופפים בחופי אירופה, אסיה וצפון אפריקה ומחפשים מזון שנפלט אל החוף. הם גם צדים יצורים קטנים וחוטפים מזון לעופות אחרים ואף לשחפים אחרים. Larus michahellis michahellis Larus michahellis atlantis מדיה וקבצים בנושא שחף צהוב-רגל בוויקישיתוף שחף צהוב-רגל, באתר ITIS (באנגלית) שחף צהוב-רגל, באתר NCBI (באנגלית) שחף צהוב-רגל, באתר Internet Bird Collection (באנגלית) שחף צהוב-רגל, באתר GBIF (באנגלית) שחף צהוב-רגל באתר הרשימה האדומה של IUCN
אאוחניו סייר

אאוחניו סייר (בספרדית: Eugenio Siller Margain; נולד ב-5 באפריל 1981) הוא שחקן, דוגמן וזמר מקסיקני הידוע בעיקר בהשתתפותו בטלנובלות "Rebelde" "יופי זה לא הכל" "ים של סודות", רבלדה, "אורורה" ו-"מלכת הלבבות". אאוחניו סייר החל את הקריירה שלו בשנת 1998 כשהופיע בפרסומות רבות ובהפקות תיאטרון. באותה שנה הקים עם אחיו הבכור ושני חברים נוספים את להקת "קלישה" (Klishé). מאוחר החל לפתח את קריירת הדוגמנות שלו באיטליה ובשנת 2005 סיים את קורס ה-CEA בבית הספר במקסיקו. בשנת 2006 החל לשחק בגרסה המקסיקנית של "המורדים" בתפקיד לוסיאנו. בשנת 2007 שיחק בסדרת הנוער "המיקוד" (Código Postal), בתפקיד רפאל רוחאס אלונסו, ובאותה שנה שיחק בסדרה "יופי זה לא הכל" (Al Diablo con los Guapos) בתפקיד אלחנדרו בלמונטה ארנגו. בשנת 2009 שיחק בסדרה "החטא שלי" (Mi Pecado) בתפקיד ג'וליאן הוארטה אלדמה. בשנת 2010 שיחק בטלנובלה מבית טלמונדו, "אורורה" בתפקיד מרטין לובוס. בשנים 2011–2012 שיחק בטלנובלה "היפה ממהנטן" בתפקיד כריסטובל פרקר. בשנת 2014 כיכב בטלנובלה "מלכת הלבבות" לצד פאולה נונייז, לאורה פלורס, קתרין סיאצ'וקה וחואן סולר בתפקיד ניקולס נונייס\חוויאר בוליבר. בשנים 2015–2016 שיחק בסדרה "מי זה מי?" לצד דנה פאולה בתפקיד פדרו "פריקו" פרז/לאונרדו פונטמאיור. בשנת 2019 שיחק בסרט הדרמה הקולומביאני-ספרדי "Jesús de Nazaret" אודות ישו ושם גילם את יוחנן בן זבדי. אתר האינטרנט הרשמי של אאוחניו סייר אאוחניו סייר, ברשת החברתית אקס (טוויטר) אאוחניו סייר, ברשת החברתית אינסטגרם אאוחניו סייר, במסד הנתונים הקולנועיים IMDb (באנגלית)
מאיר לויה

מאיר לויה (נולד ב-20 בפברואר 1960), הוא מאמן שחייה ישראלי ומורה לחינוך גופני. מאמן הפועל בת ים בשחייה כ-50 שנה, המאמן ראשי של נבחרות ישראל לקדטים ולנוער, וכן מאמן בצוות המאמנים של נבחרות ישראל לתחרויות בינלאומיות, כמו מכביות (1997 ו-2001) אליפות אירופה (לונדון 2016). בשנת 2013 זכה בתואר מאמן השנה בשחייה על ידי הוועד האולימפי בישראל. לויה נולד ביפו להורים עולים מבולגריה. הוא למד בבית ספר היסודי יצחק שדה בבת ים ותיכון עיוני שז"ר בבת ים. באוגוסט 1978 התגייס לצבא ושרת בחיל השריון עד אוקטובר 1983. במבצע שלום הגליל (1982) שימש כקצין מבצעים בגזרה המזרחית בלבנון בגיס 479. בוגר קורס מפקדי פלוגות רב חיילי והועלה לדרגת רב-סרן במילואים. הוא השתחרר מצה"ל בדרגת סרן והחל ללמוד במכללה לחינוך גופני במכון וינגייט, לימודי הוראה ותואר ראשון בחינוך גופני ושל"ח. בשנת 1994 סיים קורס מאמני שחייה וב-2003 סיים קורס מאמני שחייה בכירים בבית הספר למאמנים במכון וינגייט. משנת 1986 עבד לויה כמורה לחינוך גופני, מרכז מקצוע החינוך גופני ורכז מגמת חינוך גופני בעירוני מקיף רמות בבת ים. משנת 1985 משמש לויה כמאמן ראשי בקבוצת השחייה של הפועל בת-ים והוביל אותה ואת שחייניה להישגים. ב-1999 זכייה במקום ראשון ארצי עם נבחרת הבנים בשחייה של בית הספר וייצוג המדינה באליפות עולם לבתי ספר תיכוניים בקסטר(אנ'), צרפת. ב-2001 זכייה במקום ראשון ארצי עם נבחרת הבנות בשחייה של בית הספר וייצוג המדינה באליפות עולם לבתי ספר תיכוניים בלוקסמבורג. ב-2001 זכייה במקום השלישי כללי לבוגרים באליפות המדינה בשחייה. ב-2007 זכייה במקום ראשון ארצי, עם נבחרת הבנים בשחייה של בית הספר וייצוג המדינה באליפות עולם לבתי ספר תיכוניים בסקשפהרוואר, הונגריה. לויה שימש מאמן שחייה בצוות המאמנים הלאומי של נבחרת ישראל למכביות (1997 ו-2001). בשנים 2002 - 2003 שימש מאמן נבחרת ישראל בוגרים סגל ב' בשחייה, בשנים 2008 - 2013 שימש מאמן ראשי לנבחרות ישראל לקדטים, לגביע קומן ולתחרות רב אומות. ב-2013 שימש כמאמן נבחרת הקדטים לפסטיבל האולימפי האירופי לנוער באוטרכט, הולנד, בשנים 2014 - 2015 מאמן נבחרת הנוער של ישראל בשחייה והשתתפות בהמשחקים האירופיים בבאקו, אזרבייג'ן ביוני 2015 ומאמן בצוות המאמנים הלאומי לאליפות אירופה בלונדון 2016. בין השחיינים הבולטים שאימן לויה, נמנים אלופי ושיאני ישראל בשחייה: דריה גולובטי, מארק חינאווי, ענת זימין, אמיר חביב, גלב איאוניצ'ב, אבי כהן, עידן מורדל, בקי פוזדנר, מאיה פינקלר, עופר פינקלר ואביטל פליישמן. לויה נשוי ואב לשתי בנות ובן. הוא מתגורר עם משפחתו בראשון לציון. בשנת 1995 זכה בפרס שני ארצי מטעם משרד החינוך והתרבות והתאחדות לספורט בבתי ספר, למועדוני ספורט בית ספריים מצטיינים. בשנת 1997 זכה בפרס רשות הספורט והחינוך הגופני, מורה מצטיין במחוז תל אביב. בשנת 2012 זכה בפרס החינוך הגופני, מורה מצטיין מחוז תל אביב בשנת 2013 זכה לויה בתואר מאמן השנה בשחייה על ידי הוועד האולימפי בישראל. אמיר גנין, בת ים: הישגים לשחייני העיר באליפות ישראל, באתר nrg‏, 13 באוגוסט 2009 שמוליק מזרחי, כבוד לעיר: הישגים גדולים לשחייני הפועל בת-ים, באתר mynet‏ בת ים, 9 במאי 2017 הישג שיא לנבחרת השחייה הצעירה: 48 מדליות, 7 גביעים, באתר batyam4u‏, 26 ביולי 2017 חינוך גופני במקיף שש שנתי "רמות " בת-ים 2012 ע"פ מאיר לויה, באתר YouTube מארק חינאווי זכה בתואר ספורטאי השנה הצעיר של הוועד האולימפי, באתר ONE‏, 3 בינואר 2014
חיים קאשטיל

הרב חיים קַאשְׂטֶיל (קסטל; 1886 – 30 ביוני 1924) היה עיתונאי, סופר וחוקר יהדות יוון, ורבהּ הראשי של אתונה. נולד בחברון בשנת 1886 (ה'תרמ"ו) לרב נסים קאשטיל, בן למשפחה ספרדית חשובה. בצעירותו למד תחילה בעירו ולאחר מכן בירושלים בבית הספר של חברת "עזרה" הגרמנית (Hilfsverein). כשייסד הרב חיים חזקיהו מדיני בחברון את ישיבת "בית מדרש שדי חמד", נמנה עם תלמידיו המצטיינים. בשנת 1910 (ה'תר"ע) נשלח על ידי בני משפחתו ללמוד בבית המדרש לרבנים שבניהולו של הרב אברהם דאנון בקושטא שבטורקיה, והשתלם בו בין היתר בשפות ובמדעים. עם סיום לימודיו בסוף שנת 1913 (ה'תרע"ג) הוכתר בתואר רב ומורה. בתקופה שלאחר סיום לימודיו פנתה הקהילה היהודית באתונה שביוון אל ויקטור יעקובסון וביקשה להמליץ לה על רב צעיר ומשכיל שישמש כרב הקהילה וכנציגה הרשמי מול הממשל. יעקובסון המליץ על הרב קאשטיל, וזה האחרון, לאחר התייעצות עם רבו, הרב אברהם דאנון, נאות לכהן במשרה ועבר לאתונה. במשך 11 שנות כהונתו פעל למען רווחות בני הקהילה, והפיץ ולימד את השפה העברית. כן הפיץ את רעיונות התנועה הלאומית, ולאחר הצהרת בלפור הרחיב את פעילותו למען הציונות. כתב מאמרים לעיתון דואר היום ולעיתון הציוני בלאדינו "איל ז'ודייו" שיצא לאור בקושטא, וחלק ממאמריו אלו תורגמו ליוונית. רשימותיו ומחקריו על ערים רבות ביוון, נדפסו ביוונית ומכילים חומר רב על הקהילות היהודיות במדינה. הלך לעולמו באתונה ב-30 ביוני 1924 (כ"ח בסיוון ה'תרפ"ד). אחיו, הרב אברהם קאשטיל, היה מו"ץ ומנהיג הקהילה היהודית בליסבון שבפורטוגל. משה דוד גאון, "חיים ב"ר נסים קאשטיל", יהודי המזרח בארץ ישראל ח"ב, ירושלים, תרצ"ח, עמ' 604, באתר היברובוקס אלמאנאק איזראאילית, סלוניקי תרפ"ג, עמ' 13–14.
דרגה צבאית

דרגה היא הביטוי להיררכיה הצבאית. ככל שהדרגה גבוהה יותר, כך החייל הוא בעל עמדה בכירה יותר. הדרגות בצבא מתקיימות בשני מסלולים נפרדים: חוגרים וקצינים. על פי רוב, חוגר עובר למסלול של קצין באמצעות מעבר הכשרה בקורס קצינים. הדרגה תלויה בדרך כלל בתפקידו של החייל. כך, למשל, מפקד מחלקה יהיה בדרגת סגן משנה בתחילת דרכו בתפקיד זה, ובדרגת סגן בהמשך דרכו בתפקיד זה. מפקד פלוגה יהיה בדרגת סרן או רב-סרן, מפקד גדוד יהיה בדרגת סגן-אלוף ומפקד חטיבה יהיה בדרגת אלוף-משנה. תפקידים מסוימים מזכים את הממלאים אותם בדרגת ייצוג. אחת מדרכי הענישה בצבא היא הורדה בדרגה. בטבלאות ישנה השוואה בין דרגות בזרוע היבשה של צבא הגנה לישראל (בניגוד לדרגות הקצונה, בדרגות החוגרים אין הבדל בישראל בין זרועות הצבא), בצבא הבריטי, צבא ארצות הברית וכוחות היבשה הרוסיים. לעיתים סדר הדרגות ורמותיהן אינם זהות, ועל כן קוד נאט"ו לדירוג דרגות צבאיות מדרג כל דרגה ודרגה. בטבלאות הדרגות מסודרות לפי קוד זה. דרגות לפי צבא דרגות צה"ל מדיה וקבצים בנושא דרגה צבאית בוויקישיתוף
Chillin

"Chillin" (בעברית: "צ'ילין") הוא סינגל של הראפר האמריקאי וייל בשיתוף הזמרת ליידי גאגא מתוך אלבום הבכורה שלו, Attention Deficit. הסינגל הוא הראשון מתוך אלבומו של וייל, והוא שיתוף הפעולה הראשון בקריירה של גאגא. השיר זכה להצלחה מתונה בעולם כאשר הצליח להיכנס למיקומים בינוניים במצעדים, ובשיאו נכנס היישר אל המקום ה-99 במצעד הבילבורד הוט 100 שבארצות הברית, ובבריטניה הגיע אל המקום ה-12 במצעד הסינגלים הבריטי. נכון לדצמבר 2010, השיר מכר מעל 354,000 עותקים בארצות הברית. הווידאו קליפ הנלווה שיצא לשיר נכשל, ולא זכה לצפיות מרובות. בקליפ ניתן לראות את גאגא בשמלה בצבע תכלת, מחזיקה ארנק אדום. לאורך כל הקליפ הסצנות מתחלפות במהירות וניתן לראות את גאגא בצורה מיניאטורית על ידו של וייל, שרה ומזמרת את השיר. נכון לאוגוסט 2017, הווידאו קליפ צבר למעלה מ-10 מיליון צפיות, והוא הקליפ הנצפה ביותר של וייל. מידע על הסינגל "Chillin" באתר מיוזיק בריינז סרטון השיר "Chillin" באתר יוטיוב "Chillin'" [ft. Lady Gaga by Wale Review | Pitchfork], pitchfork.com (באנגלית) "Billboard - Music Charts, News, Photos & Video". Billboard. נבדק ב-2017-10-20. WALE | full Official Chart History | Official Charts Company, www.officialcharts.com (באנגלית) Lady Gaga | JWT $52m/20 shows | Receipts |, ATRL (באנגלית) WaleVEVO (2009-11-25), Wale - Chillin ft. Lady Gaga, נבדק ב-2017-10-20 WaleVEVO, YouTube Week Ending Dec. 5, 2010: The “Gift” That Keeps On Giving | Chart Watch - Yahoo! Music, web.archive.org, ‏2012-10-02 https://twitter.com/chartsladygaga/status/1078003688126513155/photo/1, Twitter "Chillin'", נבדק ב-2017-09-16
אופיר גנדלמן

אופיר גנדלמן (נולד ב-19 ביולי 1971) הוא דיפלומט ישראלי המשמש כדובר ראש הממשלה לתקשורת הערבית. לפני כן שימש בתפקיד דומה במשרד החוץ. גנדלמן נולד בישראל ב-1971. הוא בוגר בית הספר הריאלי בחיפה. התמחה במגמת ערבית ואסלאם. סיים את לימודיו בשנת 1989. לאחר מכן התגייס לצה"ל, שם שירת עד שנת 1994. ב-1997 קיבל גנדלמן תואר בוגר אוניברסיטה ביחסים בינלאומיים ובלימודי המזרח התיכון מהאוניברסיטה העברית. בשנת 2000 קיבל תואר מוסמך אוניברסיטה בלימודי אסטרטגיה מאוניברסיטת תל אביב. ב-2010 קיבל תואר מוסמך אוניברסיטה במנהל עסקים מאוניברסיטת בר-אילן. ב-1998 הצטרף גנדלמן למשרד החוץ כאנליסט לענייני פלסטינים. ב-2001 מונה לדובר משרד החוץ לתקשורת הערבית, בשיאה של האינתיפאדה השנייה, הראשון שכיהן בתפקיד זה. בין השנים 2003–2007 כיהן בתפקיד קונסול ומזכיר שני בשגרירות ישראל בקנדה. לאחר חזרתו לישראל, שימש בתפקיד סגן מנהל מחלקת התקשורת הערבית וההסברה במשרד החוץ. ב-2008 מונה למנהל המחלקה. בשנת 2009 עזב לשוק הפרטי וייסד את לשכת המסחר והתעשייה הישראלית-פלסטינית (IPCC), שם שימש כמנכ"ל. באפריל 2010 מונה לדובר ראש הממשלה לתקשורת הערבית, הראשון שכיהן בתפקיד זה. הוא שירת תחת שלושה ראשי ממשלה רצופים: בנימין נתניהו, נפתלי בנט ויאיר לפיד וכיהן בתפקיד עד ינואר 2023. אז פנה לשוק הפרטי והקים חברת ייעוץ, "גנדלמן ייעוץ אסטרטגי", שמסייעת לחברות ישראליות למצוא לקוחות באיחוד האמירויות הערביות, בבחריין ובמרוקו. באוקטובר 2023, בעקבות מלחמת חרבות ברזל חזר לתפקידו. אופיר גנדלמן, ברשת החברתית פייסבוק אופיר גנדלמן, ברשת החברתית אקס (טוויטר) הכר את הדובר: אופיר גנדלמן, דובר ראש הממשלה לתקשורת הערבית, באתר יוטיוב, 10 באוגוסט 2016 חזקי ברוך, לראשונה במשרד רה"מ: דובר בערבית, באתר ערוץ 7, 5 במאי 2010 שירית אביטן כהן, בעקבות המלחמה: דובר ראש הממשלה לתקשורת הזרה לשעבר מונה מחדש, באתר ישראל היום, 23 באוקטובר 2023
So Happy I Could Die

"So Happy I Could Die" הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster. השיר הופק ונכתב על ידי גאגא, רד וואן, וספייס קאובוי. ללא היותו כסינגל רשמי או סינגל שיווקי זכה השיר להצלחה עולמית, והצליח להיכנס למצעדים רבים. השיר יצא לאור ב-18 בנובמבר 2009, תחת חסותן של חברות התקליטים סטרימליין, אינטרסקופ, קון לייב, וצ'ריטרי רקורדס. את השיר הוציאה גאגא ביחד עם האלבום, ב-18 בנובמבר 2009. במהרה זכה השיר לתשומת לב רבה מצד המבקרים, דבר אשר הגדיל את מכירותיו והשמעותיו של האלבום כולו. גאגא הודיעה כי את השיר היא כתבה ביחד עם שני אנשים, שהפיקו וכתבו שירים נוספים באלבום. גאגא הופיעה עם השיר בכל ההופעות שנכללו בטור השני שלה "The Monster Ball Tour". כשהופיעה עם השיר, לבשה גאגא בגדים משונים בצבע תכלת, עם קוצים וכובע בצורת כוכב. כשהתחילה גאגא לשיר את השיר באחת מההופעות, היא קפאה במקום ללא רקדנים שרקדו סביבה, והתחילה לשיר אותו, עם אותם בגדים קוצניים בצבעי התכלת. גם בסיבוב ההופעות הנוסף שלה - Lady Gaga Presents: The Monster Ball Tour At Madison Square Garden, הופיעה גאגא עם השיר, והוא היה השיר ה-14 מתוך רשימת השירים שנכללה באותו סיבוב הופעות. כתבת מהאתר 4Music אמרה כי היא הרגישה שההופעות שבהן ביצעה גם את השיר היו ההופעה "נהדרות", וכי: "היא באמת עולה על עצמה". מידע על השיר "So Happy I Could Die" באתר AllMusic סרטון השיר "So Happy I Could Die" באתר יוטיוב The Box Plus Network, The Box Plus Network, www.4music.com https://twitter.com/chartsladygaga/status/1078003688126513155/photo/1, Twitter
פרדריק דנט

פרדריק ביילי דנט (באנגלית: Frederick Baily Dent; ‏17 באוגוסט 1922 – ‏ 10 בדצמבר 2019) היה פוליטיקאי אמריקאי, שכיהן כמזכיר המסחר של ארצות הברית מ-1973 עד ל-1975, במהלך כהונתם של הנשיאים ריצ'רד ניקסון וג'רלד פורד. מי שהיה עוזרו בעת שהיה מזכיר המסחר, הייסטינגס ויימן, יליד אייקן שבקרוליינה הדרומית, נעשה ליועץ פוליטי בפני עצמו ובשנת 1978 ופרסם את "הדו"ח הפוליטי הדרומי". דנט שימש כנציב הסחר של ארצות הברית מה-26 במרץ 1975 עד ל-20 בינואר 1977, במהלך שארית כהונתו של הנשיא פורד. דנט נולד ב-17 באוגוסט 1922 בקייפ מיי שבמדינת ניו ג'רזי, לאדית (לבית ביילי) ומגרודר דנט. הוא גדל בגריניץ' שבקונטיקט. הוא למד באוניברסיטת ייל, שם הרחיב דעת בפוטבול. דנט היה קצין בתוכנית המלגות ROTC של צי ארצות הברית באוניברסיטת ייל. הוא למד בבית הספר סנט פול שבנורת' פארק, קרוליינה הדרומית. הוא שירת בצי ארצות הברית מ-1943 עד 1946. הוא מונה למזכיר המסחר של ארצות הברית בידי הנשיא ריצ'רד ניקסון ובתפקיד זה כיהן בשנים 1973–1975. לאחר מכן היה נציב הסחר של ארצות הברית בממשלו של הנשיא ג'רלד פורד, מ-1975 ל-20 בינואר 1977, יום כניסתו של ג'ימי קרטר לנשיאות ארצות הברית. דנט נפטר ב-10 בדצמבר 2019 בביתו שבספרטנבורג (אנ'), קרוליינה הדרומית. מדיה וקבצים בנושא פרדריק דנט בוויקישיתוף McFadden, Robert D. (2019-12-16). "Frederick B. Dent, Commerce Secretary Under Nixon, Dies at 97". The New York Times (באנגלית אמריקאית). ISSN 0362-4331. נבדק ב-2019-12-16. Frederick Baily Dent, 1922 - twenty-first Secretary of Commerce Hastings Wyman
טים סימנסקי

טימותי "טים" סימנסקי (באנגלית: Timothy "Tim" Szymanski; נולד ב-1962) הוא קצין בדימוס בדרגת תת-אדמירל בצי ארצות הברית שירת כסגן מפקד פיקוד המבצעים המיוחדים של ארצות הברית וכמפקד פיקוד הלוחמה המיוחדת של הצי. סימנסקי גדל בוילמינגטון שבדלאוור. סבו ואביו שירתו בצי ארצות הברית. ב-1980 סיים לימודיו בתיכון קתולי, במהלך לימודיו הצטיין בהיאבקות ואף ייצג את ארצות הברית בתחרות בינלאומית ביפן. הוא למד במשך שנה במכינה של הצי וב-1985 סיים לימודיו באקדמיה הימית של ארצות הברית והתגייס לצי. הוכשר כחובל ושירת ביפן. ולאחר מכן התנדב ליחידת אריות הים ונהיה ללוחם ביחידה. שירת כמפקד מחלקה בצוות ההובלה בכלי השיט התת-ימיים 2. שירת כמפקד חוליה, מפקד פלגה, קצין מבצעים וסגן מפקד צוות 6 של אריות הים. פיקד על יחידת הסירות 26, על צוות 2 של אריות הים ועל כוח משימה משותף למבצעים מיוחדים באפגניסטן במהלך מבצע אנקונדה. פיקד על כוח 2 של פיקוד הלוחמה המיוחדת של הצי. שירת כסגן מפקד לענייני מבצעים מיוחדים של מפקדת המבצעים המיוחדים המשותפת לארצות הברית ונאט"ו באפגניסטן. שירת באגף המבצעים של המטות המשולבים כראש ענף הלוחמה הגלובלית בטרור וכראש תא התיאום לפעולות באפגניסטן ופקיסטן. שימש עוזר מפקד פיקוד המבצעים המיוחדים המשולבים. ביוני 2016 מונה למפקד פיקוד הלוחמה המיוחדת של הצי. הוא שירת בתפקיד עד ספטמבר 2018. ב-2020 מונה לסגן מפקד פיקוד המבצעים המיוחדים של ארצות הברית. בשנת 2021 הוחלף על ידי קולין גרין. סימנסקי בעל תואר שני בתכנון ואסטרטגיה מהאוניברסיטה לביטחון לאומי. מדיה וקבצים בנושא טים סימנסקי בוויקישיתוף ביוגרפיה באתר צי ארצות הברית VIDEO: Rear Admiral returns to Salesianum to share lessons from sports, ‏wdel.com, ‏5 במרץ 2016
הלו, דולי!

האם התכוונתם ל... הלו, דולי! (מחזמר) – מחזמר משנת 1964 מאת ג'רי הרמן הלו, דולי! (שיר) – שיר משנת 1964 בביצוע לואי ארמסטרונג הלו, דולי! (סרט) – סרט קולנוע אמריקאי משנת 1969 בבימויו של ג'ין קלי ובכיכובם של ברברה סטרייסנד ווולטר מתאו הלו, דולי! (אלבום) – אלבום אולפן משנת 1964 של זמרת הג'אז האמריקאית אלה פיצג'רלד
Teeth

"Teeth" (בעברית: "שיניים") הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם המיני אלבום עצמו, ומועלם לא הוכרז כסינגל רשמי או סינגל שיווקי ממנו. השיר זכה לגרסאות כיסוי ורמיקסים רבים. במצעדים השיר לא זכה להצלחה רבה, אך הצליח להיכנס למקום ה-107 במצעד שבבריטניה. גאגא הודיעה כי את השיר היא כתבה ביחד עם טאגה ריילי, וטדי ריילי שגם הפיקו את השיר, ושירים אחרים מן האלבום. השיר כשמו מדבר על שיניים, כאשר בין מילות השיר ניתן לראות שגאגא אומרת "תפתח את הפה שלך, ותראה לי את השיניים שלך", דבר אשר מסביר את שמו של השיר. כשהוציאה גאגא את המיני אלבום היא אמרה כי כל אחד משמונת שירי האלבום מייצג פחד שונה. ולכן עצם היותו של "Teeth", כשיר הסוגר של האלבום, היא בעצם תיארה בו את הפחד ה-8 והאחרון שיסכם את האלבום. נכון לאפריל 2020, צבר השיר למעלה מ-28 מיליון השמעות בספוטיפיי. גאגא הופיעה עם השיר במספר הופעות שכלל הטור השני שלה The Monster Ball Tour. אתר המוזיקה "ריברפרונט טיימס", כתב כי הופעתה של גאגא בינואר 2010, עם השיר בסנט לואיס הייתה "פנטסטית" ותיאר אותה כ-"הופעה שנראתה כמו תזמורת בברודוויי עזה, מלאה במנורות, ריקוד כוריאוגרפי, עד שנזכר בשיקגו." גאגא ביצעה "גרסה כועסת" של השיר ב-"רדיו סיטי מיוזיק הול" כמה ימים לאחר מכן, ובהופעה; היא התכופפה בכריעה שמזכירה חיה, מוקפת בחבורה של רקדנים טורפים למראה, בעוד תמונות של זאב הוצגו. גאגא ביצעה "גרסת קונצרט" של השיר ב-"Lollapalooza" באוגוסט 2010, ולאורך כל השיר בוצע רק סולו גיטרה. השיר לא זכה להצלחה רבה כמו השירים הקודמים שיצאו מן האלבום, ונכנס רק למצעד אחד. מידע על השיר "Teeth" באתר AllMusic סרטון השיר "Teeth" באתר יוטיוב zebragod69 (2010-02-04), Zac and Laura - TEETH (Lady Gaga cover), נבדק ב-2017-08-25 The Fame Monster (International Deluxe), נבדק ב-2020-04-02 "Lady Gaga Goes The Distance At Montreal Monster Ball Tour Kickoff". MTV News (באנגלית). נבדק ב-2017-08-25. "Lady Gaga Brings Monster Ball Home To New York". MTV News (באנגלית). נבדק ב-2017-08-25. Zaleski, Annie. "Show Review + Setlist: Lady Gaga, Jason Derulo and Semi Precious Weapons at the Fabulous Fox Theatre, Thursday, January 7". Riverfront Times (באנגלית). נבדק ב-2017-08-25. Zinoman, Jason (2010-01-23). "For Lady Gaga, Every Concert Is a Drama". The New York Times (באנגלית אמריקאית). ISSN 0362-4331. נבדק ב-2017-08-25. "Lady Gaga kicks off Lollapalooza: On the scene". EW.com (באנגלית אמריקאית). 2010-08-07. נבדק ב-2017-08-25.
רכיבה למרחקים ארוכים

רכיבה למרחקים ארוכים היא ענף ספורט עממי של רכיבה על אופניים בו המשתתפים נדרשים לעבור מרחקים ארוכים (החל מ-200 ק"מ ועד 1,200 ק"מ ויותר) בתוך מסגרת זמן מוגדרת מראש. זהו אינו ספורט תחרותי, ובדרך כלל אין חשיבות מי הגיע ראשון ובכמה זמן, וכל משתתף שמסיים את המרחק במסגרת הזמן נחשב כמסיים בהצלחה. זמני הגג הם זמני "ברוטו" והרכיבה כולה, גם למרחקים גדולים, נעשית במקצה אחד ארוך, כאשר השעון אינו עוצר אף פעם. הרוכבים יכולים וצריכים, בתוך מסגרת הזמן לרכב באופן חופשי, לנוח כרצונם, לאכול, לישון ואם צריך גם לטפל בתקלות טכניות. בדרך כלל במסגרת המסלול הרוכבים נדרשים לעבור בנקודות בקרה ("קונטרול") כדי להוכיח שהשלימו את המסלול. אירוע רשמי של רכיבה למרחק נקרא "ברווט" (Brevet). רכיבה למרחק מתועדת לראשונה בסוף המאה ה-19, אז קבוצת רוכבים יצאה מרומא לנאפולי (כ-230 ק"מ) והצליחה להתחיל ולסיים את הרכיבה לאור יום. בתחילת המאה ה-20 התגבשו כללי הברווט. בתחילה הוגדר שמדובר ברכיבה קבוצתית, כלומר כל הרוכבים נדרשים להתחיל ולסיים יחד, אך בהמשך הכללים שונו, והרכיבה הפכה לחופשית בתוך מסגרת זמן מוגדרת. כמו כן, רוח התחרות היא שהרוכבים צריכים לדאוג לעצמם ולא להסתמך על עזרה מבחוץ. לפיכך, למשל, הרכיבה נעשית על כבישים פתוחים, ללא רכבי ליווי. מותר כמובן להיעזר זה בזה, והעובדה שלא מדובר באירוע תחרותי מעודדת עזרה הדדית בין הרוכבים. קבוצה של רוכבי מרחק הקימה בתחילת המאה ה-20 את ארגון הACP (Audax Club Parisien) שמהווה עד היום את ארגון הגג של רוכבי המרחק בעולם, מפרסם וקובע את כללי התחרות, מנהל את חלוקת המדליות לרוכבים המסיימים בהצלחה ברווטים או סדרות של ברווטים ומארגן את התחרות פריז–ברסט–פריז פעם בארבע שנים - אחת התחרויות המרכזיות בתחום. עם הזמן קמו ארגונים אזוריים במדינות שונות, וגם בישראל מתקיימים ברווטים בשנים האחרונות באופן סדיר. המרחקים המקובלים לרכיבות ברווט הם: 200 ק"מ (זמן גג של 13.5 שעות) 300 ק"מ (זמן גג של 20 שעות) 400 ק"מ (זמן גג של 27 שעות) 600 ק"מ (זמן גג של 40 שעות) 1,000 ק"מ (זמן גג של 75 שעות) 1,200 ק"מ (זמן גג של 90 שעות) ישנן רכיבות למרחקים ארוכים יותר. רוכבים המסיימים סדרה של ברווטים למרחקים 200, 300, 400, 600 ק"מ באותה עונה זוכים לתואר super randonneur יש גם מדליות נוספות לאלה שמצליחים לסיים 5,000 ק"מ בשנה, או מסיימים רכיבות ארוכות מאוד במדינות שונות ועוד. הברווט המפורסם ביותר הוא פריז–ברסט–פריז הנערך פעם ב-4 שנים, למרחק של 1,200 ק"מ ומשתתפים בו כ-5,000 רוכבים. כבר מספר שנים שרוכבים ישראלים משתתפים ומסיימים בהצלחה רכיבה מפורסמת זו. ברווטים ארוכים נוספים הם London–Edinburgh–London הנערך גם הוא אחת ל-4 שנים למרחק של 1,400 ק"מ. ה-1001 miglia באיטליה (למרחק של 1,600 ק"מ) ורכיבות רבות נוספות. בארץ מתקיימים מספר ברווטים בכל שנה, כולל רכיבות למרחקים של 1,000 ו-1,200 ק"מ אחת לכמה שנים. ולוח הזמנים של הרכיבות ופרטים נוספים על הברווטים בארץ אפשר למצוא כאן
בלוגוריה בלגורוד

בלוגוריה בלגורוד (ברוסית: Волейбольный Клуб Белогорье Белгород) היא קבוצת כדורעף רוסית מקצוענית מהעיר בלגורוד, המתמודדת בליגת העל הרוסית בכדורעף ובליגת האלופות. הקבוצה זכתה באליפות הליגה הרוסית ובגביע הרוסי 8 פעמים, זכתה 3 פעמים בליגת האלופות בכדורעף, ונכון ל-2019, נמצאת במקום 17 בדירוג האירופי של קונפדרציית הכדורעף האירופית. בלוגוריה היא אחת הקבוצות הגדולות ביותר באירופה וברשותה מאזן שיא של 51 ניצחונות בשנים 2001—2003. ליגת העל הרוסית בכדורעף (8): 1997, 1998, 2000, 2002, 2003, 2004, 2005, 2013 הגביע הרוסי בכדורעף (8): 1995, 1996, 1997, 1998, 2003, 2005, 2012, 2013 הסופר קאפ הרוסי בכדורעף (1): 2013 הטורניר לזכר פלאטונוב (3): 2013, 2015, 2016 ליגת האלופות בכדורעף (3): 2003, 2004, 2014 גביע קונפדרציית הכדורעף האירופית (2): 2009, 2018 אליפות העולם למועדונים (1): 2014 מדיה וקבצים בנושא בלוגוריה בלגורוד בוויקישיתוף אתר האינטרנט הרשמי של בלוגוריה בלגורוד בלוגוריה בלגורוד, ברשת החברתית אינסטגרם Eurotopteams Серийные убийцы. «Зенит-Казань», «Белогорье» и другие обладатели великих победных серий